b'\n_START_ARTICLE_\nGrad Mokolan\n_START_PARAGRAPH_\nGrad Mokolan, kasneje znan kot Prose\xc5\xa1ki stolp (v italijan\xc5\xa1\xc4\x8dini castello di Moncolano ali Torre di Prosecco, v nem\xc5\xa1\xc4\x8dini Turn Prosseck) se nahaja v Italiji, v Tr\xc5\xbea\xc5\xa1ki ob\xc4\x8dini, pri Kontovelu, na kra\xc5\xa1kemu robu nad morjem in Miramarjem._NEWLINE_Grad je znan posebno zaradi tega, da ga v 16. stoletju znani Tr\xc5\xbea\xc5\xa1ki \xc5\xa1kof in humanist Peter Bonomo (napa\xc4\x8dno) ena\xc4\x8di z legendarnim Castellum Pucinum, katerega opeva Plinij mlaj\xc5\xa1i, \xc4\x8de\xc5\xa1, da je pod tem gradom rasla trta, iz katere so pridelovali cesarici Liviji najljub\xc5\xa1e vino. Iz te asocijacije se je porodilo novo ime za tr\xc5\xbea\xc5\xa1ko trto iz Proseka, to je znan Prosekar (italijansko Prosecco). Tako se je zgodilo, da eno izmed najbolj znanih vin na svetu nosi prav slovensko ime!\n_START_SECTION_\nGrad\n_START_PARAGRAPH_\nTrdnjavo je dala zgraditi Tr\xc5\xbea\xc5\xa1ka komuna v 14. stoletju z namenom, da bi branila sovra\xc5\xbeniku, ki bi pri\xc5\xa1el iz Furlanije ali od Gorice, dostop do Trsta, da bi imeli stalno kontrolo nad tem delom Tr\xc5\xbea\xc5\xa1kega ozemlja in da bi stra\xc5\xbeili nad pomembnimi vinogradi, ki so tu, kakor danes, stali._NEWLINE_Grad je do\xc5\xbeivel ve\xc4\x8d napadov, a je bil dobro oboro\xc5\xbeen in je le nekajkrat padel v roke napadalcem. Naj omenimo, da je celo na\xc5\xa1 legendarni Kralj Matja\xc5\xbe taboril pod gradom leta 1485 v podobi slavnega ogrskega vojvode Matije Korvina, a ga ni napadel, ker bi se lahko vnelo prete\xc5\xa1ko obleganje!_NEWLINE_Leta 1524 Cesar ustanovi na Proseku celo grofijo, najprej podeli Grad v fevd tr\xc5\xbea\xc5\xa1ki dru\xc5\xbeini Giuliani, ti pa nekaj desetletij kasneje prodajo grofijo dru\xc5\xbeini Kobencl (Cobenzl), ki se od tega trenutka dalje naziva von Prossegg. Grad nato v 17. stoletju vedno ve\xc4\x8d razpada, dokler ne v polovici stoletja izgine iz zgodovine.'